นายกรัฐมนตรี ย้ำที่ประชุมรัฐมนตรีเศรษฐกิจ ต้องวางมาตรการแก้ 3 ปัญหาสำคัญขนาดนี้ทั้งเรื่องของโควิด-19 ภัยแล้งและเศรษฐกิจภาพรวม
นายกรัฐมนตรี ย้ำที่ประชุมรัฐมนตรีเศรษฐกิจ ต้องวางมาตรการแก้ 3 ปัญหาสำคัญขนาดนี้ทั้งเรื่องของโควิด-19 ภัยแล้งและเศรษฐกิจภาพรวมพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม กล่าวระหว่างเป็นประธานการประชุมคณะกรรมการรัฐมนตรีเศรษฐกิจว่า วันนี้เป็นการประชุมสำคัญ ที่ประชาชนติดตามว่ารัฐบาลจะมีมาตรการช่วยเหลืออย่างไร โดยในขณะนี้มี 3 ปัญหาที่ใกล้ตัวคือ ผลกระทบจากโรคโควิด-19 ภัยแล้งและเศรษฐกิจในภาพรวม เพราะเป็นสิ่งที่ประชาชนได้รับความเดือดร้อนและผลกระทบ ซึ่งต้องแยกแยะผลกระทบทั้งโดยตรงและโดยอ้อม ที่อาจส่งผลต่อมิติอื่นด้วย จึงต้องนำภาพรวมทั้งหมดมาพิจารณาก่อนนำเข้าสู่การพิจารณาของคณะรัฐมนตรีต่อไป พร้อมฝากว่ามาตรการบางอย่างอาจไม่ใช่การให้โดยตรง แต่ส่งผลประโยชน์โดยอ้อม ส่วนการส่งแผนเสนอเข้าสู่คณะรัฐมนตรี ขอให้ทุกหน่วยงาน เสนอขึ้นมาพร้อมกันในวันที่กำหนด เพื่อตรวจสอบกลั่นกรองกับหน่วยงานที่เกี่ยวข้อง พร้อมกันนี้ได้สรุปข้อมูลที่ได้มากจากการพบกับตัวแทนประชาชน ทั้งกลุ่มเกษตรกร ผู้ประกอบการรายย่อย ผู้ประกอบการท่องเที่ยวบริษัทห้างร้าน หรือแม้แต่กลุ่ม SME ให้กับทุกคนได้ร่วมพิจารณา เพื่อนำไปทบทวน หรือปรับแผนงานดำเนินงานสำหรับการใช้งบประมาณรายจ่ายประจำปีงบประมาณ 2563 ขอให้ทุกหน่วยงานทบทวนแผนงานโครงการด้วยว่า มีแผนงานพร้อมดำเนินงานก็จะอนุมัติให้ โดยต้องปรับให้สอดรับกับภารกิจทั้ง 3 แผนงาน คือ ผลกระทบโรคโควิด 19 ภัยแล้งและเศรษฐกิจ เพื่อให้มีเม็ดเงินที่จะกลับมาบริหารจัดการทั้ง 3 ภารกิจสำคัญนี้ส่วนเรื่องสร้างการรับรู้ นายกรัฐมนตรี กล่าวว่า จะต้องมีการปรับทั้งเรื่องการให้สัมภาษณ์และชี้แจงของตนเอง โฆษกรัฐบาลและโฆษกกระทรวง ให้มีมาตรฐานรวดเร็ว เพราะส่งผลกระทบอย่างสูงในการการสร้างความเข้าใจกับประชาชน ดังนั้นจะต้องระมัดระวังการให้ข้อมูล เรียงลำดับความสำคัญ เรื่องใดควรพูดก่อนหลัง ไม่เช่นนั้นจะเป็นปัญหาที่ส่งผลกระทบกลับมาที่รัฐบาล เนื่องจากสิ่งที่ถูกวิพากษ์วิจารณ์มากที่สุด คือ เรื่องของมาตรการต่างๆ ที่ต้องสร้างความเข้าใจว่าหลายอย่างต้องดำเนินการเหมือนที่ต่างประเทศทำ เพื่อลดผลกระทบทางตรงกับประชาชนผู้มีรายได้น้อย ซึ่งที่ผ่านมาใช้ตัวเลขรายได้ต่อปีมาเป็นตัวกำหนด วันนี้ต้องมีการพิจารณาใหม่อีกส่วนหนึ่ง นอกจากบัตรสวัสดิการแห่งรัฐ ว่าจะสามารถช่วยเหลืออย่างไรให้กับผู้ประกอบอาชีพอิสระต่างๆ ด้วย ซึ่งอาจจะเป็นเรื่องของพลังงาน ไฟฟ้า หรือประปา